Игор Северянин
Пушкин

Превод от руски: Петър Велчев, 2008

chitanka.info

Той цял е в оня миг чудесен[1],

през вековете съхранен!

Той — въплътил самата песен!

И е безсилна всяка тлен.

Той между всички тук живеещи —

и мъртъв — пак не е умрял,

а вечно жив във всички пеещи.

Затуй смъртта не е финал.

В стиха му сякаш Красотата

разкрива своя собствен лик.

За него няма смърт в сърцата

и затова е тъй велик!

Той днес изглежда архаичен,

но нищ е днешният човек,

щом Пушкинският миг лиричен

и по-красив от моя век!

1918

[1] „Той цял е в оня миг чудесен“ Игор Северянин има предвид Пушкиновото стихотворение „Я помню чудное мгновенье“. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.